laion/Wikipedia-Exotic huggingface dataset:
ולש

דף זה עוסק במונחים ושמות בהם וֵלְשׁ (ברוב המקרים) ו-וֵלְץ' (במיעוטם) נהגים בצֵירֵי. האם התכוונתם ל... הקשורים לוֵיילְס (Wales, אחת מארבע אומות הממלכה המאוחדת) וֵלְשִׁים – קבוצה אתנית. בני ויילס. וֵלְשִׁית (Welsh) – שפת הוֵלְשִׁים. ממשפחת השפות הקלטיות. וֵלְשׁ קורגי – סוג של כלב רועים ולשי ("קור" ו"גי" משמען כנראה "כלב גמדי" בוולשית עתיקה). שמות המשפחה Welsh ו-Welch שמות אלה נפוצים בסקוטלנד, משמעותם באנגלית עתיקה "זָר", והם שימשו ככינוי לקלטים בריטונים, בפרט וֵלְשִׁים. Welsh הוא גם אנגלוז של Welsch, הקוגנט הגרמני של השם. ראו ווֹלְשׁ למקבילה הנפוצה באירלנד. אישים בשם וֵלְשׁ או וֵלְץ' (Welsh, Welch; ‏גם Welch נהגה בדרך כלל כ"וֵלְשׁ") דון ולש (מאמן) – כדורגלן ומאמן כדורגל אנגלי. ג'ק ולש – מהנדס כימיה, איש עסקים וסופר אמריקאי. אירווין ולש – סופר סקוטי. דון ולש (מאמן) – כדורגלן ומאמן אנגלי. ראקל ולש – הייתה שחקנית קולנוע וסופרת אמריקאית. ג'ון ולש (פירושונים) – אישים שונים בשם זה. ג'ק ולש (מאייר) (אנ') (1905–1985) – היה מאייר אמריקאי ג'ק ולש (פוטבול) (אנ') – מאמן פוטבול גרג ולש – טריאתלט אוסטרלי. ג'וזף ולץ' (1960-1890) - היה משפטן אמריקאי שכיהן כיועץ המשפטי הראשי של צבא ארצות הברית, וזכור בעיקר בזכות העימות שלו עם הסנאטור מקארתי. פיטר ולץ' (יליד 1947) - פוליטיקאי אמריקאי, אחד משני הסנאטורים של ורמונט בסנאט של ארצות הברית. גיליאן ולץ' – זמרת ומלחינה אמריקאית. דניז ולץ' – שחקנית ומנחת טלוויזיה אנגלייה. ווֹלְשׁ (פירושונים) - שם משפחה אירי (פירושו ״מי שפלשו מוויילס״). ולס (פירושונים)
סטארליינר

האם התכוונתם ל... בואינג סטארליינר – חללית הנמצאת בפיתוח על ידי חברת בואינג הרמס 900 סטארליינר – דגם מתקדם של המל"ט "הרמס 900" מתוצרת אלביט
אנדרטת הזיכרון ליהודי לוב

אנדרטת הזיכרון ליהודי לוב שוכנת ביער בן שמן על הדרך בין מצפה מודיעין לתל חדיד. האנדרטה נחנכה ב-13 באוגוסט 2013 והיא מוקדשת להנצחת יהודי לוב שנפלו בפרעות, בשואה ובמערכות ישראל. האנדרטה עוצבה על ידי האמן דניאל קיש והיא מורכבת משישה עמודי גיר בגובה שונה היוצרים צורה של מגן דוד. משני צידי האנדרטה נמצאים שלטי מתכת עם הסבר על יהודי לוב בעברית, אנגלית ואיטלקית. במקום יש מתקן מסבירן על יהודי לוב בעברית, איטלקית, אנגלית וערבית (בניב לובי). במקום נערך מדי שנה בין יום הזיכרון לשואה ולגבורה ליום העצמאות טקס אזכרה לחללי קהילת לוב. חלקת היער סביב לאנדרטה הוכשרה לקבלת קהל, עם שולחנות פיקניק ושבילים סלולים. היא נקראת "יער יהודי לוב". שואת יהודי לוב פרעות טריפולי (1945) מדיה וקבצים בנושא אנדרטת הזיכרון ליהודי לוב בוויקישיתוף אנדרטת ההנצחה והזיכרון ליוצאי קהילת לוב, באתר e ירוק
1932 בספורט

ערך מורחב – 1932 המדינות שגרפו את מרב המדליות: נבנה הכפר האולימפי הראשון, בולדווין הילס ושוכנו בו הספורטאים הגברים. לראשונה השתמשו בדוכן מנצחים. האתלטית בייב דידריקסון מארצות הברית זכתה ב-3 מדליות מהן 2 זהב, בהטלת כידון וריצת 80 מטר משוכות. האתלט אדי טולן מארצות הברית זכה בשתי מדליות זהב בריצת 100 מטר ובריצת 200 מטר. המתעמל רומאו נרי מאיטליה זכה ב-3 מדליות זהב, כולל בתחרות הקרב רב. המתעמל אישטוון פלה מהונגריה זכה ב-4 מדליות מהן 2 זהב ו-2 כסף. המדינות שגרפו את מרב המדליות: טור דה פראנס - אנדרה לדוק (צרפת צרפת) ג'ירו ד'איטליה -אנטוניו פסנטי (איטליה איטליה) ערך מורחב – אתלטיקה באולימפיאדת לוס אנג'לס (1932) אדי טולן מארצות הברית שיפר שיא בריצה ל-100 מ' ל-10.3 שניות. ערכים מורחבים – אליפות צרפת הפתוחה 1932, אליפות וימבלדון 1932 אליפות אוסטרליה הפתוחה - קורל באטווורת (אוסטרליה אוסטרליה) אליפות צרפת הפתוחה - הלן וילס (ארצות הברית ארצות הברית) ווימבלדון - הלן וילס (ארצות הברית ארצות הברית) אליפות ארצות הברית הפתוחה, - הלן ג'ייקובס (ארצות הברית ארצות הברית) אליפות אוסטרליה הפתוחה - ג'ק קרופורד (אוסטרליה אוסטרליה) אליפות צרפת הפתוחה - אנרי קושה (צרפת צרפת) ווימבלדון - אלסוורת' ויינס (ארצות הברית ארצות הברית) אליפות ארצות הברית הפתוחה - אלסוורת' ויינס (ארצות הברית ארצות הברית) ערך מורחב – גביע דייוויס 1932 נבחרת צרפת (צרפת) זכתה בגביע לאחר ניצחון 2-3 על נבחרת ארצות הברית (ארצות הברית). יובנטוס זוכה באליפות בפעם השלישית. אברטון זוכה באליפות. ניוקאסל יונייטד זוכה בגביע. ריבר פלייט זוכה באליפות. ריבר פלייט זוכה בגביע הלאומי "קופה דה קומפטנסיה" בשל גודלה של ברזיל, אליפויות נערכו על בסיס אזורי. אליפות סאו פאולו בכדורגל - פלמיירס זכה בתחרות אליפות ריו דה ז'ניירו בכדורגל - "Fluminense de Niterói" זכה באליפות באיירן מינכן זוכה באליפות. ריאל מדריד זוכה באליפות אתלטיק בילבאו זוכה בגביע המלך הספרדי ערך מורחב – הגביע הארץ ישראלי 1932 קבוצת המשטרה הבריטית זכתה בגביע דאנוביו - אורוגוואי אורוגוואי ויגאן את'לטיק - אנגליה אנגליה מכבי הרצליה - ישראל ישראל מץ - צרפת צרפת ריאל סרגוסה - ספרד ספרד אורוגוואי (אורוגוואי) זכתה באליפות לאחר ניצחון על צ'ילה (צ'ילה) במשחק הגמר. ליגת העל האיטלקית בכדורסל - Ginnastica Triestina מטריאסט זכה באליפות פורטיטודו בולוניה איטליה איטליה מרוצי הגרנד פרי למכוניות טאציו נובולרי (איטליה איטליה) על מכונית מתוצרת אלפא רומיאו הוכרז כמנצח בעקבות 3 מרוצים. הוא ניצח ב-2 מרוצים. אינדי 500 - פרד פריים (ארצות הברית ארצות הברית) במכונית מתוצרת "מילר" ערך מורחב – שחייה באולימפיאדת לוס אנג'לס (1932) נבחרת השחייה של ארצות הברית (ארצות הברית) לנשים זכתה ב-4 מדליות זהב מתוך 5. הלן מדיסון (ארצות הברית ארצות הברית) שזכתה ב-3 מדליות זהב. נבחרת השחייה של יפן (יפן) לגברים זכתה ב-5 מדליות זהב מתוך 6 וב-11 מדליות בסך הכל מתוך 16 מדליות אפשריות. יאסוג'י מיאזאקי (יפן יפן), היחידי שזכה בשתי מדליות זהב. יושיוקי צורוטה (יפן יפן) הגן על תוארו במשחה ל-200 מטר חזה. מדיה וקבצים בנושא 1932 בספורט בוויקישיתוף
יושיביה

יושיביה (יוֹשִׁבְיָה) הוא מושב במערב הנגב הצפוני, מצפון מזרח לנתיבות השייך למועצה אזורית שדות נגב. המושב נוסד ביולי 1950 על ידי עולים מאלג'יריה וקיבל את שמו על שם יואל בן יושיביה, אישיות ממשפחות שבט שמעון שישבו במקום על פי ספר דברי הימים א', ד', ל"ה. המושב נבנה על אדמות ממשלתיות ששימשו את הכפר הערבי אל-מוח'רקה שתושביו ברחו במהלך מלחמת העצמאות. כחודש לאחר הקמת המושב התגוררו בו כ־25 משפחות במחנה אוהלים ולהם צריפים לבית כנסת, צרכנייה, בית ספר ומרפאה. בשנים שלאחר הקמת המושב נוספו לו עוד משפחות ובשיאו הגיע ל־92 משפחות. בסוף שנת 1954, עבר המושב מטיפול ישיר של הסוכנות היהודית לעבודה מול חברת "המכשיר" של הפועל המזרחי. אחר שנתיים תחת אחריות חברת "המכשיר" הגיעו היחסים לידי משבר. תושבי המקום טענו שהסוכנות וחברת המכשיר רימו אותם ושהמדריכים נתנו להם הוראות סותרות ומבלבלות, בעוד הסוכנות וחברת המכשיר טענו שהשקיעו במושב מעל ומעבר לכל מושב אחר, אך התושבים רימו אותם, לקחו הלוואות והשתמשו בהם לצריכה במקום השקעה במשק ומכרו את יבוליהם בשוק השחור. כן נטען שסכסוכים פנימיים במושב גרמו לכך שלא ניתן היה לעבוד מול התושבים. המושב שקע בחובות כבדים והופסק למושב אספקת מים לחקלאות, שירותי קופת חולים והדרכה. רבים עזבו את המושב ובשנת 1962 נותרו במושב 35 משפחות שהיו שקועות בחובות, דבר שהביא שוב לניתוק אספקת המים, שירותי טלפון וקופת חולים. בשנת 1958 שימש המושב כמקום הכשרה עבור חברי הגרעין של בני עקיבא שייסד את כפר מימון. מצב המושב המשיך להיות קשה ובשנת 1968 הוגדר כנמצא בתהליך גסיסה. בשנת 2008 נפתחה שכונת הרחבה לטובת צעירי המושב וכיום מתגוררים בו כ-150 משפחות יושיביה, במרכז המידע לנגב ולגליל של תנועת אור יושיביה באתר המועצה האזורית שדות נגב יושיביה - מושב עובדים, אתר תנועת העבודה הישראלית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 ה. בן עדי, ביקרתי באהלי יעקב, מעריב, 20 באוגוסט 1950 צבי לביא, מותו של מושב:יושיביה הולכת לגלות, מעריב, 5 ביולי 1957 הובטחו מי שתייה לכפר יושיביה בנגב, דבר, 15 באוגוסט 1962 ישוב אחרון, מעריב, 11 בנובמבר 1958 שלמה גבעון, חקלאות בנגב - בעלייה גדולה, מעריב, 17 ביולי 1968
מחוז ליטרים

מחוז ליטרים (באנגלית: County Leitrim, באירית: Contae Liatroma) הוא מחוז במערב אירלנד, הנקרא על שם הכפר ליטרים. המחוז שוכן בפרובינציית קונכט, והוא חלק מאזור הגבול. המחוז הוא הקטן ביותר בפרובינציית קונכט, הן מבחינת שטח והן מבחינת אוכלוסייה, והוא גובל בשישה מחוזות של אירלנד: בצפון במחוז דניגול, בצפון מזרח במחוז פרמנה (הנמצא בצפון אירלנד), במזרח במחוז קאוואן, בדרום במחוז לונגפורד ובמערב במחוז סלייגו. נכון לשנת 2011, אוכלוסיית המחוז מונה כ-31,798 תושבים, אשר רובם הגדול הוא נוצרי קתולי, מה שהופך את המחוז לקטן ביותר באי אירלנד מבחינת האוכלוסייה המתגוררת בו. שתי הערים המאוכלסות ביותר במחוז הן קאריק על השאנון ומיינורהאמילטון. בעבר היה המחוז מהמאוכלסים ביותר באירלנד, אולם, בעקבות הרעב הגדול, ההגירה מאירלנד לאמריקה והתיעוש של מירב מקצועות החקלאות והטקסטיל באזור, אוכלוסיית האזור צנחה בצורה דרסטית במהלך המאות ה-19 וה-20. בשנים האחרונות, עולה קרנו של המחוז בתחום החקלאות ואוכלוסייתו משתקמת. נכון להיום, צמיחת האוכלוסייה במחוז היא הגדולה ביותר בקונכט. מחוז ליטרים, באתר אנציקלופדיה בריטניקה (באנגלית) אתר האינטרנט הרשמי של מחוז ליטרים מדיה וקבצים בנושא מחוז ליטרים בוויקישיתוף ערך זה הוא קצרמר בנושא גאוגרפיה של אירלנד. אתם מוזמנים לתרום לוויקיפדיה ולהרחיב אותו.
דיסקוגרפיה של B.A.P

הדיסקוגרפיה של הלהקה הדרום קוריאנית B.A.P כוללת אלבום אולפן אחד, שלושה אלבומי מיני ו-18 סינגלים. בסוף 2011 הלהקה החלה להקליט את המוזיקה עבור אלבום הבכורה שלהם Warrior שיצא לאור בפברואר 2012. האלבום היה במקום השלישי במצעד גאון והיה במקום ה-10 במצעד האלבומים העולמיים של בילבורד. באפריל 2012, הלהקה הוציאה לאור את האלבום השני שלה באורך מלא בשם Power עם שיר הנושא בעל אותו שם. האלבום זכה להצלחה כמו קודמו, כשהוא דורג גבוה יותר במצעדים מהאלבום Warrior. האלבום Power גם דורג במקום ה-10 במצעד האלבומים העולמיים של בילבורד ודורג מקום שני במצעד האלבומים של גאון.
מחוז סלייגו

מחוז סלייגו (באנגלית: County Sligo, באירית: Contae Shligigh) הוא מחוז במערב אירלנד, הנקרא על שם העיר סלייגו. המחוז שוכן בפרובינציית קונכט, והוא חלק מאזור הגבול. המחוז גובל בשלושה מחוזות של אירלנד: במערב במחוז מאיו, בדרום ובדרום מזרח במחוז רוסקומון ובצפון מזרח במחוז ליטרים. נכון לשנת 2011, אוכלוסיית המחוז מונה כ-65,393 תושבים, אשר רובם הגדול הוא נוצרי קתולי, מה שהופך את המחוז לשלישי בגודלו מבחינת אוכלוסייה בפרובינציית קונכט. שתי הערים המאוכלסות ביותר במחוז הן סלייגו וטאברקרי. המשורר ויליאם בטלר ייטס חי את רוב ילדותו בצפון המחוז, אשר מרחביו ונופיו היוו השראה לרבים מכתביו: ״המקום שבאמת השפיע על חיי הוא סלייגו״. כמו כן, המחוז היה ביתו של אמברוסיו או'היגינס. מדיה וקבצים בנושא מחוז סלייגו בוויקישיתוף אתר האינטרנט הרשמי של מחוז סלייגו (באנגלית) מחוז סלייגו, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של אירלנד. אתם מוזמנים לתרום לוויקיפדיה ולהרחיב אותו.
מחוז רוסקומון

מחוז רוסקומון (באנגלית: County Roscommon, באירית: Contae Ros Comáin) הוא מחוז במערב אירלנד, הנקרא על שם העיר רוסקומון. המחוז שוכן בפרובינציית קונכט, והוא גובל בכל מחוזות הפרובינציה ובסך הכל בשבעה מחוזות של אירלנד: במערב במחוז מאיו, בדרום מערב במחוז גולוויי, בדרום מזרח במחוז אופאלי, במזרח במחוז וסטמית' ובמחוז לונגפורד, בצפון מזרח במחוז ליטרים ובצפון במחוז סלייגו. נכון לשנת 2011, אוכלוסיית המחוז מונה כ-64,065 תושבים, אשר רובם הגדול הוא נוצרי קתולי. במחוז נמצא מרכזו הגאוגרפי של האי אירלנד. תוחלת החיים הממוצעת במחוז רוסקומון היא הגבוהה ביותר בכל אירלנד. משמעות השם רוסקומון באירית מחולקת לשניים: המילה ״רוס״, שמשמעותה פסגה מיוערת ו״קומון״, - שמו של מייסד, בישוף וראש המנזר הראשון של רוסקומון. מדיה וקבצים בנושא מחוז רוסקומון בוויקישיתוף אתר האינטרנט הרשמי של מחוז רוסקומון מחוז רוסקומון, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של אירלנד. אתם מוזמנים לתרום לוויקיפדיה ולהרחיב אותו.
1933 בספורט

ערך מורחב – 1933 טור דה פראנס - ג'ורג' ספיישה (צרפת צרפת) ג'ירו ד'איטליה -אלפרדו בינדה (איטליה איטליה) ערכים מורחבים – אליפות צרפת הפתוחה 1933, אליפות וימבלדון 1933 אליפות אוסטרליה הפתוחה - ג'ואן הרטיגן (אוסטרליה אוסטרליה) אליפות צרפת הפתוחה - מרגרת סקריבן (בריטניה בריטניה) ווימבלדון - הלן וילס (ארצות הברית ארצות הברית) אליפות ארצות הברית הפתוחה - הלן ג'ייקובס (ארצות הברית ארצות הברית) אליפות אוסטרליה הפתוחה - ג'ק קרופורד (אוסטרליה אוסטרליה) אליפות צרפת הפתוחה - ג'ק קרופורד (אוסטרליה אוסטרליה) ווימבלדון - ג'ק קרופורד (אוסטרליה אוסטרליה) אליפות ארצות הברית הפתוחה - פרד פרי (בריטניה בריטניה) ערך מורחב – גביע דייוויס 1933 נבחרת בריטניה (בריטניה) זכתה בגביע לאחר ניצחון 2-3 על נבחרת צרפת (צרפת). יובנטוס זוכה באליפות בפעם השלישית. ארסנל זוכה באליפות. אברטון זוכה בגביע. סן לורנסו זוכה באליפות. בשל גודלה של ברזיל, אליפויות נערכו על בסיס אזורי. אליפות סאו פאולו בכדורגל - פלמיירס זכה בתחרות אליפות ריו דה ז'ניירו בכדורגל - בוטפוגו ובנגו זכו באליפות פורטונה דיסלדורף זוכה באליפות. ריאל מדריד זוכה באליפות אתלטיק בילבאו זוכה בגביע המלך הספרדי ערך מורחב – הגביע הארץ ישראלי 1933 קבוצת מכבי תל אביב זכתה בגביע סנט אטיין - צרפת צרפת ליגת העל האיטלקית בכדורסל - Ginnastica Roma מרומא זכה באליפות בשיקטש- טורקיה טורקיה מרוצי הגרנד פרי למכוניות צרפת - ג'וזפה קמפרי (איטליה איטליה) במכונית מתוצרת מזראטי מונקו - אכיל וארזי (איטליה איטליה) במכונית מתוצרת בוגאטי אינדי 500 - לואיס מאייר (ארצות הברית ארצות הברית) במכונית מתוצרת "מילר" וילי דן אודן (הולנד הולנד) 3 במאי ברוטרדם, הולנד - שיא עולם חדש במשחה ל-200 מטר חופשי בתוצאה של 2:28.6 דקות 9 ביולי באנטוורפן, בלגיה - שיא עולם חדש במשחה ל-100 מטר לחופשי בתוצאה של 1:06.0 דקות קלייר דניס (אוסטרליה אוסטרליה) 14 בפברואר באנלי, אדלייד, אוסטרליה הדרומית - שיא עולם חדש במשחה ל-100 מטר חזה בתוצאה של 1:24.6 דקות הידקו מאהאטה (יפן יפן) 30 בספטמבר בטוקיו, יפן - שיא עולם חדש במשחה ל-200 מטר חזה בתוצאה של 3:00.4 דקות שוזו מקינו (יפן יפן) 25 ביוני בטוקיו, יפן - שיא עולם חדש במשחה ל-800 מטר חופשי בתוצאה של 10:08.6 דקות 14 באוגוסט בטוקיו - שיא עולם חדש במשחה ל-400 מטר חופשי בתוצאה של 4:46.4 דקות 16 בספטמבר בטוקיו - שיא עולם חדש במשחה ל-800 מטר חופשי בתוצאה של 10:01.2 דקות ז'ק קרטונה (צרפת צרפת) 4 בפברואר בפריז, צרפת - שיא עולם חדש במשחה ל-100 מטר חזה בתוצאה של 1:13.0 דקות 8 בפברואר פריז - שיא עולם חדש במשחה ל-100 מטר חזה בתוצאה של 1:12.4 דקות 8 בפברואר פריז - שיא עולם חדש במשחה ל-200 מטר חזה בתוצאה של 2:42.6 דקות מדיה וקבצים בנושא 1933 בספורט בוויקישיתוף
טוביאס האריס

טוביאס ג'ון האריס (באנגלית: Tobias John Harris; נולד ב-15 ביולי 1992) הוא כדורסלן אמריקאי המשחק בקבוצת דטרויט פיסטונס מליגת ה-NBA. גובהו של האריס 2.06 מטרים, והוא משחק בעמדות הסמול פורוורד והפאוור פורוורד. האריס הוא בן דודו של הפאוור פורוורד צ'אנינג פריי, ששיחק עמו באורלנדו מג'יק. האריס נולד וגדל בעיר אייסליפ שבניו יורק. בשנתו האחרונה בתיכון מקומי בלונג איילנד, קלע האריס 24.7 נקודות בממוצע למשחק והוכרז כ"שחקן התיכונים המצטיין של ניו יורק" (New York's Mr. Basketball) לשנת 2010. כמו כן זומן האריס להשתתף במשחק מקדונלד'ס אול-אמריקן, המציג את שחקני התיכונים הטובים ביותר בארצות הברית. בעונת המכללות היחידה שלו, באוניברסיטת טנסי, קלע האריס 15.3 נקודות למשחק ונכלל בחמישיית הפרשמנים של מחוז ה-SEC וכן בחמישיית העונה השנייה של המחוז. בסיום עונת הפרשמן העמיד עצמו האריס לבחירה בדראפט ה-NBA. האריס נבחר בבחירה ה-19 בדראפט 2011 על ידי קבוצת שארלוט הורנטס שהעבירה אותו בטרייד למילווקי באקס. בעונתו הראשונה בליגה שיחק 42 משחקים בלבד, וקלע 5 נקודות למשחק כמחליף בעמדת הסמול פורוורד לקרלוס דלפינו. בחציה הראשון של העונה הבאה המשיך האריס לתפקד כמחליף זניח, עד שהועבר לאורלנדו מג'יק, בטרייד ששלח את ג'יי. ג'יי. רדיק בכיוון ההפוך. באורלנדו זכה האריס לראשונה למעמד של שחקן חמישייה כשהוצב בעמדת הפאוור פורוורד הפותח, ועד סיום העונה הפך לקלע המוביל של הקבוצה עם 17.3 נקודות למשחק. בעונות הבאות קיבע עצמו האריס כשחקן חמישייה במג'יק, המשחק בשתי עמדות הפורוורד, וכאחד מהשחקנים המובילים בקבוצה. ב-24 בינואר 2014 קלע האריס 28 נקודות והוריד שיא קריירה של 20 ריבאונדים בניצחון המג'יק על לוס אנג'לס לייקרס. בעונה הבאה, ב-6 בפברואר 2015, קלע האריס שיא קריירה של 34 נקודות, גם כן נגד הלייקרס. לפני עונת 2015/2016 חתם האריס על הארכת חוזה במג'יק ל-4 עונות נוספות עבור 64 מיליון דולר. ב-16 בפברואר 2016 נשלח בטרייד לדטרויט פיסטונס בתמורה לארסאן אילייסובה וברנדון ג'נינגס. ב-30 בינואר 2018 עבר בטרייד ללוס אנג'לס קליפרס, יחד עם אייברי בראדלי ובובאן מריאנוביץ', בתמורה לבלייק גריפין, וילי ריד וברייס ג'ונסון. ב-6 בינואר 2019 נשלח בטרייד לפילדלפיה 76', יחד עם בובאן מריאנוביץ' ומייק סקוט, בתמורה ללנדרי שאמט, וילסון צ'נדלר, מייק מוסקאלה ו-4 בחירות דראפט עתידיות. ביולי 2019 חתם על חוזה בקבוצה ל-5 עונות נוספות עבור כ-180 מיליון דולר. מדיה וקבצים בנושא טוביאס האריס בוויקישיתוף אתר האינטרנט הרשמי של טוביאס האריס טוביאס האריס, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN אלעד זאבי, הכוכב הכי סודי ב-NBA כמעט הפסיד הכל. עכשיו הוא החליט להמר על 80 מיליון דולר, באתר הארץ, 5 בדצמבר 2018 ביוגרפיה של האריס, באתר אוניברסיטת טנסי האריס מודיע כי יעמיד עצמו לבחירה בדראפט ה-NBA, באתר אוניברסיטת טנסי רשימת הנבחרים בדראפט 2011, באתר nba.com סיכום המשחק בין המג'יק ללייקרס ב-2014, באתר nba.com סיכום המשחק בין המג'יק ללייקרס ב-2015, באתר basketball-reference.com האריס חותם על הארכת חוזה באורלנדו, באתר sportando.com מערכת וואלה! ספורט‏, "טוביאס האריס עובר לדטרויט, ג'נינגס ואיליאסובה לאורלנדו", באתר וואלה, 16 בפברואר 2016 טרייד ענק ב-NBA: בלייק גריפין יעבור מלוס אנג'לס קליפרס לדטרויט, באתר וואלה, 30 בינואר 2018 לברון "חגג" אחרי התבוסה, הקליפרס ופילדלפיה עם טרייד ענק, באתר וואלה, 6 בפברואר 2019 האריס חותם על חוזה בפילדלפיה, באתר הקבוצה, 10 ביולי 2019 האריס מסכם על חוזה בפילדלפיה, באתר ESPN,‏ 1 ביולי 2019
פימבריה (בקטריולוגיה)

פִימְבְּרִיָה (באנגלית: יחיד - Fimbria, רבים - Fimbriae, בתרגום מלטינית: גדילים. מוכרים גם בתור: Common pili) הן שלוחות חלבוניות קצרות דמויות ריסונים וזיפונים הממוקמות על גבי קרום התא של חיידקים גראם-חיוביים, גראם-שליליים ובסוגי ארכאונים מסוימים. שלוחות אלה קצרות ודקות במידה ניכרת מהשוטונים ומטרתם היא לאפשר לחיידקים להצמד אחד לשני, לרקמת תאים ולמשטחים מלאכותיים, דוגמת קתטרים ומסתמי לב. בשל גודלן הקטן ניתן לצפות בפימבריה באמצעות מיקרוסקופ אלקטרונים בלבד. פימבריה הן שלוחות חלבוניות קצרות באורך של מספר מיקרומטרים ובעובי שנע בין 3-8 ננומטרים. מספרן עלול לנוע בין 300-400 על גבי התא החיידקי ומטרתן אינה להקנות יכולת תנועה, אלא, כאמור, לאפשר הצמדות של חיידקים אחד לשני ולרקמת תאי המאכסן. ההצמדות מתאפשרת בעקבות נוכחות חלבוני תאחיזה ייעודיים הקבועים בקצות הפימבריה שנקראים אדהזינים (Adhesins). בחיידקים פתוגניים הצמדות אל רקמת תאים עלולה להוביל לתחלואה ולהוות שלב מקדים ביצירת ביופילם. לפיכך, נוכחות הפימבריה נחשבת לגורם אלימות מרכזי בסוגי ומשפחות חיידקים מסוימים (Bordetella, ‏Enterobacteriaceae, ‏Neisseria, ‏Pseudomonas, ‏Streptococcus, ועוד). לעיתים חל בלבול בין המונחים פימבריה ופִּילִי (Pili), עד כדי כך שיש הרואים בהם מונחים בקטריולוגיים נרדפים. אולם, למעשה, מדובר בשני מונחים נפרדים המתארים צורות שונות של מבנים ריסוניים-זיפוניים להם הרכב ותפקידים שונים: הפימבריה קצרים ודקים בצורה משמעותית מהפילי. הרכב החלבונים של הפימבריה אינו זהה לזה של הפילי. מספר הפימבריה על גבי החיידקים עלול להגיע לכדי 300-400, לעומת 3-5 פילי. תפקיד הפימבריה הוא לאפשר הצמדות של חיידקים, בעוד שתפקידי הפילי מגוונים ותלויים בסוג הפִּילוּס (הצמדות, תנועת גלישה-החלקה, קוניוגציה). פילי ‏הערך Fimbria באתר מילון ובסטר. ‏Structure and Function of Bacterial Cells - Fimbriae and Pili. Patrick R. Murray, Ken S. Rosenthal, Michael A. Pfaller. Medical microbiology (5th ed.). Elsevier Mosby. 2005, p.18. ISBN 978-0323033039. ‏What Are Bacterial Fimbriae? Geuijen CA, Willems RJ, Mooi FR. (1996). The major fimbrial subunit of Bordetella pertussis binds to sulfated sugars. Infection and Immunity. Jul;64(7):2657-65. PMID 8698492. ‏Differences between Pili and Fimbriae.
Assemblage 23

Assemblage 23 (או: A23) הוא הרכב מוזיקלי מסיאטל שבארצות הברית היוצר שירים בסגנון הEBM/סינתפופ. מאחורי ההרכב עומד טום שיר (Tom Shear). ראשית יצירתו של טום שיר הייתה בשנת 1980, בעת שניגן בגיטרה בס בלהקת "אדבוקטס", אז יצר טום מספר קטעים אינסטרומנטליים. בשנת 1988 לאחר שהחל להתעניין במוזיקת הדאנס והאינדסטריאל הקים טום את Assemblage 23 בהשפעת סגנון המוזיקה של דפש מוד. טום שבהתחלה היה חסר ביטחון לגבי קולו לאט לאט החל להוסיף את שירתו לקטעי המוזיקה אותם יצר. למרות הביקורות החיוביות להן זכה, ראה טום במוזיקה תחביב, עד שחברות תקליטים שונות החלו להתעניין בו. בשנת 1999 חותם טום עם הלייבל הקנדי Gashed ומוציא את אלבומו הראשון Contempt. בשנת 2001 טום מוציא את אלבומו השני Failure בלייבלים Gashed וב-Accession האירופאית, מתוכו יוצא הסינגל Disappoint העוסק בתחושת האובדן של טום לאחר התאבדות אביו ב-1999. בסוף 2001, לאחר ריב עם הלייבל Gashed, טום חותם בלייבל האמריקאי Metropolis Records שמוציא בהוצאה מחודשת את אלבומיו Contempt ו-Failure. בשנת 2002 יוצא האלבום השלישי, Defiance, עם הסינגל Document. באותה עת ההרכב החל להיות מאוד פופולרי בסצנת ה-EBM. בשנת 2004 ההרכב מוציא לאור את האלבום הרביעי Storm. במרץ 2007 יוצא הסינגל Binary שמקדם את האלבום החמישי Meta. טום מוציא שני אלבומי אוסף שמכילים קטעים נדירים וכאלו שלא שוחררו מהשנים 1988-1998. בספטמבר 2009 יוצא הסינגל Spark שמקדם את אלבומו השישי Compass. האלבום הקרוב Bruise, מתוכנן להשתחרר ב-12 ביוני 2012. 1999 Contempt 2001 Failure 2001 Addendum (אלבום רמיקסים) 2002 Defiance 2004 Storm 2007 Meta ‏ 2009 Compass ‏ 2012 Bruise 2001 Disappoint 2002 Document 2004 Let the Wind Erase Me 2004 Ground 2007 Binary ‏ 2009 Spark מדיה וקבצים בנושא Assemblage 23 בוויקישיתוף אתר האינטרנט הרשמי של Assemblage 23 Assemblage 23, ברשת החברתית פייסבוק Assemblage 23, ברשת החברתית אקס (טוויטר) Assemblage 23, באתר MusicBrainz (באנגלית) Assemblage 23, באתר Discogs (באנגלית) Assemblage 23, באתר Songkick (באנגלית) Assemblage 23, באתר בילבורד (באנגלית)
Demi Live! Warm Up Tour

Demi Live! Warm Up Tour הוא סיבוב ההופעות הראשון שקיימה הזמרת האמריקאית דמי לובאטו החל מקיץ 2008 ועד סוף אותה השנה. הסיבוב נערך בצפון אמריקה ולעיתים מכונה סיבוב ה"האוס אוף בלוז". הוא סווג כסיבוב קידום מכירות אשר נועד לקדם את אלבום אולפן הבכורה שלה "Don't Forget", שיצא לאור לקראת סוף הסיבוב ב-23 בספטמבר. במסגרת ההופעה לובאטו שרה וניגנה, והיא לוותה בלהקתה שמנתה את דרו סטין, קווין מקפרסון, מייק מנינג ודרו טאובנפלד. לאחר הסיבוב היא חברה למסע ההופעות של האחים ג'ונאס "Burnin' Up Tour" שהתקיים במקביל, והופיעה כמופע חימום במספר הופעות במסגרתו, זאת על מנת להמשיך בקידום האלבום. במסגרת האודישן שלה לסרט הטלוויזיה "קאמפ רוק" של דיסני, שהתקיים בין היתר בפני מפיקים בכירים של ערוץ דיסני, דמי לובאטו לא רק קיבלה את התפקיד הראשי כי אם גם הוחתמה באחת מחברות התקליטים של דיסני, הוליווד רקורדס לאחר שהתבלטה בעיניהם ביכולותיה הווקאליות. לאחר שהוחתמה היא החלה לעבוד על האלבום הראשון שלה במקביל לצילומי הסרט, ובהמשך יצאה לסיבוב הופעות זה במטרה לקדם אותו. סיבוב ההופעות נחל הצלחה מועטה עם הכנסות של פחות מ-$8.9 מיליון דולר, והוא אינו הצליח להיכלל אפילו ברשימת 100 סיבובי ההופעות המצליחים ביותר לשנת 2008. ההופעה הייתה פשוטה יחסית ואינה כללה פירוטכניקה או גימיקים מיוחדים, כמו גם לובאטו לא החליפה תלבושות או ירדה מהבמה במשך כל זמן ההופעה. בדומה לרוב ההופעות, נגני הלהקה פתחו את ההופעה עם ג'אם פתיחה של מספר דקות עד לכאשר לובאטו עלתה על הבמה. במהלך ההופעה לובאטו ליוותה את עצמה בשלושה שירים; בשיר Don't Forget עם גיטרה חשמלית, בשיר Two Worlds Collide עם גיטרה אקוסטית ובשיר La La Land עם קלידים. חברי הלהקה ליוו אותה בכלל השירים. מלבד פסקול הסרט "קאמפ רוק" This Is Me, כלל השירים איתם הופיעה נכחו באלבום הבכורה שלה "Don't Forget" אותו היא כאמור קידמה במסגרת ההופעות. הערות: † השיר הוקלט במקור על ידי אבריל לאבין, שהציעה ללובאטו את השיר. לובאטו החליטה לסרב להצעה, אולם הוא נכלל ברשימת השירים של ההופעה והיא שרה אותו כגרסת כיסוי. השיר הופיע לבסוף באלבום "Sparks Fly" של מירנדה קוסגרוב. אחת ההופעות שנערכה בתיאטרון Blender Theatre at Gramercy שבעיר ניו יורק הופקה על ידי Live Nation Studios, המשתייכת לחברת לייב ניישן אנטרטיינמנט, והופצה במסגרת האלבום "Don't Forget" כבונוס. יתר על כן גרסת די.וי.די של ההופעה הופצה בברזיל. Demi Live Warm Up Tour - ההופעה המלאה, באתר יוטיוב Disney singing sensation Demi Lovato ready for new album, first tour as headliner, http://www.victoriaadvocate.com, פורסם ב-22 ביוני 2009 Top 100 North America Tours, http://www.pollstarpro.com/, ארכיון Demi Lovato - Warm Up Tour, https://www.youtube.com, פורסם ב-29 במאי 2012 Demi Lovato Warm Up Tour, http://rafaelgiovannini.deviantart.com/, ארכיון
סמל פינלנד

סמל פינלנד הוצג בעת הקבורה של גוסטב ואסה, בשנת 1560. הסמל שימש גם כסמל דוכסות פינלנד, כאשר היא הייתה חלק מהאימפריה הרוסית. הסמל מוגדר בחוק הפיני כדלקמן: אדום, עם תשעה ורדי כסף, אריה זועם ולראשו כתר זהב, אשר יש לו יד אדם במקום כפו הימנית-קדמית, האוחזת בחרב, ובבסיס הסמל - חרב פלכיון. בפועל, האריה הוא סמל שושלת בית בְּיֶילְבוֹ המופיע גם בסמל שוודיה. האריה היה בשימוש גם בסמל הדוכסות של פינלנד במאה ה-14. החרבות מופיעות גם בסמלים עתיקים של חבל קרליה. החרב המעוקלת המונחת מתחת לאריה מסמלת את המתיחות ששררה במאה ה-16 בין שוודיה לרוסיה. קיימת טענה כי תשעת הוורדים מייצגים את תשעת המחוזות הקדומים של פינלנד; אך למעשה לפלנד ומחוז אוסטרובותניה לא היו חלק מפינלנד ההיסטורית. לעומת זאת, תשע ערים בדיוק היה חלק מדוכסות פינלנד בזמן עיצוב הסמל המקורי: טורקו, פורבו, ראומה, נאנטלי, פורי, ויבורג, אקנס, הלסינקי ופריוזרסק, שנכבשה מידי רוסיה בשנה קודם לכן. במהלך השנים חל שינוי במספר הוורדים, אך במאה ה-20 הוחלט לשוב לגרסה המקורית. סמל פינלנד מופיע על הדגל הטקסי של המדינה. דגל פינלנד המנון פינלנד מדיה וקבצים בנושא סמל פינלנד בוויקישיתוף ערך זה הוא קצרמר בנושא סמלים ובנושא פינלנד. אתם מוזמנים לתרום לוויקיפדיה ולהרחיב אותו.